title: Vykonávacie nariadenie Komisie (EÚ) 2019/899 z 29. mája 2019 o obnovení povolenia prípravku s obsahom Saccharomyces cerevisiae CNCM I-4407 ako kŕmnej doplnkovej látky pre jahňatá vo výkrme, kozy, ovce a byvolice určené na produkciu mlieka, kone a ošípané vo výkrme a o zrušení nariadení (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009 (držiteľ povolenia S. I. Lesaffre) (Text s významom pre EHP)

text:
                  3.6.2019

                  SK

                  Úradný vestník Európskej únie

                  L 144/32

         VYKONÁVACIE NARIADENIE KOMISIE (EÚ) 2019/899
         z 29. mája 2019
         o obnovení povolenia prípravku s obsahom Saccharomyces cerevisiae CNCM I-4407 ako kŕmnej doplnkovej látky pre jahňatá vo výkrme, kozy, ovce a byvolice určené na produkciu mlieka, kone a ošípané vo výkrme a o zrušení nariadení (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009 (držiteľ povolenia S. I. Lesaffre)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     Nariadením (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania a obnovovania takýchto povolení.

                     (2)

                     Používanie prípravku s obsahom Saccharomyces cerevisiae NCYC Sc 47 ako kŕmnej doplnkovej látky bolo na obdobie 10 rokov povolené nariadením (ES) č. 1447/2006 pre výkrm jahniat (2), nariadením Komisie (ES) č. 186/2007 pre chov koní (3), nariadením Komisie (ES) č. 188/2007 pre kozy a ovce určené na produkciu mlieka (4), nariadením Komisie (ES) č. 209/2008 pre ošípané vo výkrme (5) a nariadením Komisie (ES) č. 232/2009 pre dojné byvolice (6).

                     (3)

                     V súlade s článkom 14 nariadenia (ES) č. 1831/2003 predložil držiteľ predmetných povolení žiadosti o obnovenie povolenia prípravku s obsahom Saccharomyces cerevisiae CNCM I-4407 (predtým NCYC Sc 47) ako kŕmnej doplnkovej látky pre jahňatá vo výkrme, kozy, ovce a byvolice určené na produkciu mlieka, ošípané vo výkrme a kone, na základe ktorých sa má táto kŕmna doplnková látka zaradiť do kategórie „zootechnické doplnkové látky“. K uvedeným žiadostiam boli priložené údaje a doklady vyžadované podľa článku 14 ods. 2 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) dospel v stanovisku z 13. júna 2018 (7) k záveru, že žiadateľ poskytol údaje, ktoré preukazujú, že daná doplnková látka spĺňa podmienky na jej povolenie.

                     (5)

                     Z posúdenia prípravku s obsahom Saccharomyces cerevisiae CNCM I-4407 vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Povolenie uvedenej doplnkovej látky by sa preto malo obnoviť podľa prílohy k tomuto nariadeniu.

                     (6)

                     V dôsledku obnovenia prípravku s obsahom Saccharomyces cerevisiae CNCM I-4407 ako kŕmnej doplnkovej látky za podmienok stanovených v prílohe k tomuto nariadeniu by sa nariadenia (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009 mali zrušiť.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie kŕmnej doplnkovej látky špecifikovanej v prílohe, ktorá patrí do kategórie „zootechnické doplnkové látky“ a do funkčnej skupiny „stabilizátory črevnej mikroflóry“ v prípade jahniat vo výkrme, kôz, oviec a byvolíc určených na produkciu mlieka a ošípaných vo výkrme a do funkčnej skupiny „látky zvyšujúce stráviteľnosť“ v prípade koní, sa obnovuje za podmienok stanovených v uvedenej prílohe.

            Článok 2
            Prípravok s obsahom Saccharomyces cerevisiae NCYC Sc47 ako kŕmna doplnková látka za podmienok stanovených v prílohe k tomuto nariadeniu, nariadeniach (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009, ako aj premixy a kŕmne zmesi, ktoré ho obsahujú a boli označené v súlade s uvedenými nariadeniami pred nadobudnutím účinnosti tohto nariadenia, sa môžu aj naďalej uvádzať na trh až do vyčerpania zásob.

            Článok 3
            Nariadenia (ES) č. 1447/2006, (ES) č. 186/2007, (ES) č. 188/2007, (ES) č. 209/2008 a (ES) č. 232/2009 sa zrušujú.

            Článok 4
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Nariadenie Komisie (ES) č. 1447/2006 z 29. septembra 2006 o povolení nového použitia prípravku Saccharomyces cerevisiae (Biosaf SC 47) ako kŕmnej doplnkovej látky (Ú. v. EÚ L 271, 30.9.2006, s. 28).

            (3)  Nariadenie Komisie (ES) č. 186/2007 z 21. februára 2007 o povolení nového použitia prípravku Saccharomyces cerevisiae (Biosaf SC 47) ako kŕmnej doplnkovej látky (Ú. v. EÚ L 63, 1.3.2007, s. 6).

            (4)  Nariadenie Komisie (ES) č. 188/2007 z 23. februára 2007 o povolení nového použitia prípravku Saccharomyces cerevisiae (Biosaf SC 47) ako kŕmnej doplnkovej látky (Ú. v. EÚ L 57, 24.2.2007, s. 3).

            (5)  Nariadenie Komisie (ES) č. 209/2008 zo 6. marca 2008 o povolení nového použitia prípravku Saccharomyces cerevisiae (Biosaf SC 47) ako kŕmnej doplnkovej látky (Ú. v. EÚ L 63, 7.3.2008, s. 3).

            (6)  Nariadenie Komisie (ES) č. 232/2009 z 19. marca 2009 o povolení nového použitia Saccharomyces cerevisiae NCYC Sc47 ako kŕmnej doplnkovej látky pre dojné byvolice (držiteľ povolenia: Société Industrielle Lesaffre) (Ú. v. EÚ L 74, 20.3.2009, s. 14).

            (7)  Vestník EFSA (EFSA Journal) (2018) 16(7):5339.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        JTK/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: stabilizátory črevnej mikroflóry.

                        4b1702

                        S. I. Lesaffre

                           Saccharomyces cerevisiae CNCM I-4407

                           Zloženie doplnkovej látky:

                        Prípravok s obsahom Saccharomyces cerevisiae CNCM I-4407 s minimálnou koncentráciou 5 × 109 JTK/g.
                        tuhá forma

                           Charakteristika účinnej látky:

                        životaschopné sušené bunky Saccharomyces cerevisiae CNCM I-4407

                           Analytická metóda
                            (1)

                        Stanovenie počtu buniek: metóda liatych platní s použitím agaru s chlóramfenikolom, dextrózou a kvasinkovým extraktom (EN 15789:2009)
                        Identifikácia: metóda polymerázovej reťazovej reakcie (PCR) podľa CEN/TS 15790:2008.

                        jahňatá vo výkrme

                        —

                        1,4 × 109

                        —

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Odporúčané dávkovanie (JTK/zviera/deň):

                                                —

                                                kozy určené na produkciu mlieka: 3 × 109

                                                —

                                                ovce určené na produkciu mlieka 2 × 109

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu očí a dýchacích ciest.

                        23. júna 2029

                        kozy a ovce určené na produkciu mlieka

                        7 × 108

                        ošípané vo výkrme

                        1,25 × 109

                        byvolice určené na produkciu mlieka

                        5 × 108

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        JTK/kg kompletného krmiva s obsahom vlhkosti 12 %

                           Kategória zootechnických doplnkových látok. Funkčná skupina: látky zvyšujúce stráviteľnosť

                        4b1702

                        S. I. Lesaffre

                           Saccharomyces cerevisiae CNCM I-4407

                           Zloženie doplnkovej látky:

                        Prípravok s obsahom Saccharomyces cerevisiae CNCM I-4407 s minimálnou koncentráciou 5 × 109 JTK/g.
                        tuhá forma

                           Charakteristika účinnej látky:

                        životaschopné sušené bunky Saccharomyces cerevisiae CNCM I-4407

                           Analytická metóda
                            (2)

                        Stanovenie počtu buniek: metóda liatych platní s použitím agaru s chlóramfenikolom, dextrózou a kvasinkovým extraktom (EN 15789:2009)
                        Identifikácia: metóda polymerázovej reťazovej reakcie (PCR) podľa CEN/TS 15790:2008.

                        kone

                        —

                        8 × 108

                        —

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Odporúčané dávkovanie (JTK/zviera/deň):

                                                —

                                                kone: 1,25 × 1010 až 6 × 1010

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu očí a dýchacích ciest.

                        23. júna 2029

               (1)  Podrobné informácie o analytických metódach sú k dispozícii na tejto adrese referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports.

               (2)  Podrobné informácie o analytických metódach sú k dispozícii na tejto adrese referenčného laboratória Európskej únie pre kŕmne doplnkové látky: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2019/900 z 29. mája 2019 o povolení 8-sulfanyl-p-mentán-3-ónu a p-ment-1-én-8-tiolu ako kŕmnych doplnkových látok pre všetky druhy zvierat (Text s významom pre EHP)

text:
                  3.6.2019

                  SK

                  Úradný vestník Európskej únie

                  L 144/36

         VYKONÁVACIE NARIADENIE KOMISIE (EÚ) 2019/900
         z 29. mája 2019
         o povolení 8-sulfanyl-p-mentán-3-ónu a p-ment-1-én-8-tiolu ako kŕmnych doplnkových látok pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Látky 8-sulfanyl-p-mentán-3-ón a p-ment-1-én-8-tiol boli v súlade so smernicou 70/524/EHS povolené bez časového obmedzenia ako kŕmne doplnkové látky pre všetky druhy zvierat. Uvedené látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie 8-sulfanyl-p-mentán-3-ónu a p-ment-1-én-8-tiolu ako kŕmnych doplnkových látok pre všetky druhy zvierat. Žiadateľ požiadal o zaradenie uvedených doplnkových látok do kategórie doplnkových látok „senzorické doplnkové látky“. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) v stanovisku z 27. novembra 2018 (3) skonštatoval, že 8-sulfanyl-p-mentán-3-ón a p-ment-1-én-8-tiol nemajú za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že obe zlúčeniny dráždia dýchacie cesty a že nemožno vyvodiť žiadne závery o potenciáli kožnej citlivosti. Komisia sa preto domnieva, že by sa mali prijať primerané ochranné opatrenia na predchádzanie negatívnym účinkom na zdravie ľudí, najmä pokiaľ ide o používateľov doplnkovej látky. Vzhľadom na to, že tieto dve látky sa používajú v potravinách a ich funkcia v krmive je v zásade rovnaká ako v potravinách, úrad dospel k záveru, že ďalšie preukazovanie účinnosti v krmive nie je nutné.

                     (5)

                     S cieľom umožniť lepšiu kontrolu by sa mali stanoviť obmedzenia a podmienky. Na etikete príslušnej doplnkovej látky by sa mal uvádzať odporúčaný obsah 8-sulfanyl-p-mentán-3-ónu a p-ment-1-én-8-tiolu. Ak sa tento obsah prekročí, mali by sa na etikete premixov, ako aj pri označovaní kŕmnych zmesí a kŕmnych surovín uviesť určité informácie.

                     (6)

                     Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                     (7)

                     Z posúdenia príslušných látok vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie týchto látok by sa preto malo povoliť v súlade s prílohou k tomuto nariadeniu.

                     (8)

                     Keďže neexistujú bezpečnostné dôvody na okamžité uplatňovanie zmien podmienok povolenia príslušných látok, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (9)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látky špecifikované v prílohe, ktoré patria do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľujú ako kŕmne doplnkové látky vo výžive zvierat.

            Článok 2
            Prechodné opatrenia

               1.   Príslušné látky uvedené v prílohe, ako aj premixy obsahujúce uvedené látky vyrobené a označené pred 23. decembrom 2019 v súlade s pravidlami platnými pred 23. júnom 2019 možno naďalej uvádzať na trh a používať až do vyčerpania existujúcich zásob.

               2.   Kŕmne zmesi a kŕmne suroviny obsahujúce príslušné látky uvedené v prílohe, ktoré sú vyrobené a označené pred 23. júnom 2020 v súlade s pravidlami platnými pred 23. júnom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá určené na výrobu potravín.

               3.   Kŕmne zmesi a kŕmne suroviny obsahujúce príslušné látky uvedené v prílohe, ktoré sú vyrobené a označené pred 23. júnom 2021 v súlade s pravidlami platnými pred 23. júnom 2019, možno naďalej uvádzať na trh a používať až do vyčerpania existujúcich zásob, ak sú pre zvieratá, ktoré nie sú určené na výrobu potravín.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. mája 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Vestník EFSA (EFSA Journal) (2019) 17(1):5530.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg účinnej látky/kg kompletného krmiva s obsahom vlhkosti 12 %

                        Kategória: senzorické doplnkové látky. Funkčná skupina: aromatické zlúčeniny.

                        2b12038

                        —

                        8-sulfanyl-p-mentán-3-ón

                           Zloženie doplnkovej látky

                        8-sulfanyl-p-mentán-3-ón

                           Charakteristika účinnej látky

                        8-sulfanyl-p-mentán-3-ón
                        produkt chemickej syntézy
                        Čistota: minimálne 97 %
                        Chemický vzorec: C10H18OS
                        Číslo CAS: 38462-22-5
                        Číslo FLAVIS: 12.038

                           Analytická metóda
                            (1)

                        Na stanovenie 8-sulfanyl-p-mentán-3-ónu v kŕmnej doplnkovej látke a v kŕmnych aromatických premixoch:
                        plynová chromatografia s hmotnostnou spektrometriou s uzamknutými retenčnými časmi GC-MS-RTL.

                        všetky druhy zvierat

                        —

                        —

                        —

                                    1.

                                    Doplnková látka sa pridáva do krmiva vo forme premixu.

                                    2.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    3.

                                    Na etikete doplnkovej látky sa musí uviesť:
                                    „Odporúčaný maximálny obsah účinnej látky v kompletnom krmive s obsahom vlhkosti 12 %: 0,05 mg/kg.“

                                    4.

                                    Na etikete premixov, ako aj pri označovaní kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 0,05 mg/kg.

                                    5.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        23. júna 2029

                        2b12085

                        —

                        p-ment-1-én-8-tiol

                           Zloženie doplnkovej látky

                        p-ment-1-én-8-tiol

                           Charakteristika účinnej látky

                        p-ment-1-én-8-tiol
                        produkt chemickej syntézy
                        Čistota: minimálne 98 %
                        Chemický vzorec: C10H18OS
                        Číslo CAS: 71159-90-5
                        Číslo FLAVIS: 12.085

                           Analytická metóda
                            (1)

                        Na stanovenie p-ment-1-én-8-tiolu v kŕmnej doplnkovej látke a v kŕmnych aromatických premixoch:
                        plynová chromatografia s hmotnostnou spektrometriou s uzamknutými retenčnými časmi GC-MS-RTL.

                        všetky druhy zvierat

                        —

                        —

                        —

                                    1.

                                    Doplnková látka sa pridáva do krmiva vo forme premixu.

                                    2.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    3.

                                    Na etikete doplnkovej látky sa musí uviesť:
                                    „Odporúčaný maximálny obsah účinnej látky v kompletnom krmive s obsahom vlhkosti 12 %: 0,05 mg/kg.“

                                    4.

                                    Na etikete premixov, ako aj pri označovaní kŕmnych surovín a kŕmnych zmesí sa musí uvádzať funkčná skupina, identifikačné číslo, názov a pridané množstvo účinnej látky, ak obsah účinnej látky v kompletnom krmive s obsahom vlhkosti 12 % prekročí: 0,05 mg/kg.

                                    5.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní, kontakte s pokožkou alebo očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        23. júna 2029

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2019/917 zo 4. júna 2019, ktorým sa stanovujú technické špecifikácie, opatrenia a ďalšie požiadavky potrebné na systém vzájomného prepojenia insolvenčných registrov v súlade s článkom 25 nariadenia Európskeho parlamentu a Rady (EÚ) 2015/848

text:
                  5.6.2019

                  SK

                  Úradný vestník Európskej únie

                  L 146/100

         VYKONÁVACIE NARIADENIE KOMISIE (EÚ) 2019/917
         zo 4. júna 2019,
         ktorým sa stanovujú technické špecifikácie, opatrenia a ďalšie požiadavky potrebné na systém vzájomného prepojenia insolvenčných registrov v súlade s článkom 25 nariadenia Európskeho parlamentu a Rady (EÚ) 2015/848
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/848 z 20. mája 2015 o insolvenčnom konaní (1), a najmä na jeho článok 25 ods. 2 písm. a) až f),
         keďže:

                     (1)

                     Na vytvorenie systému vzájomného prepojenia insolvenčných registrov treba vymedziť a prijať technické špecifikácie, opatrenia a ďalšie požiadavky, ktorými sa zabezpečia jednotné podmienky realizácie systému.

                     (2)

                     Technické špecifikácie, opatrenia a ďalšie požiadavky stanovené v tomto nariadení sú v súlade so stanoviskom výboru pre insolvenčné konanie,

               PRIJALA TOTO NARIADENIE:

            Článok 1
            Technické špecifikácie, opatrenia a ďalšie požiadavky, ktorými sa zabezpečia jednotné podmienky realizácie systému vzájomného prepojenia insolvenčných registrov podľa článku 25 ods. 2 písm. a) až f) nariadenia (EÚ) 2015/848, sú stanovené v prílohe.
            Insolvenčné registre sú prepojené podľa týchto technických špecifikácií, opatrení a ďalších požiadaviek do 30. júna 2021.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.

            V Bruseli 4. júna 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 141, 5.6.2015, s. 19.

            PRÍLOHA

               TECHNICKÉ ŠPECIFIKÁCIE, OPATRENIA A ĎALŠIE POŽIADAVKY UVEDENÉ V ČLÁNKU 1

            1.   Predmet úpravy

            Systém vzájomného prepojenia insolvenčných registrov je decentralizovaný systém, ktorým sú vzájomne prepojené vnútroštátne registre a Európsky portál elektronickej justície. Systém vzájomného prepojenia insolvenčných registrov slúži ako centrálna služba vyhľadávania, ktorá sprístupňuje všetky povinné informácie o platobnej neschopnosti stanovené v nariadení (EÚ) 2015/848 spolu so všetkými ďalšími informáciami alebo dokumentmi, ktoré sa nachádzajú vo vnútroštátnych registroch.
            2.   Vymedzenie pojmov

                        a)

                        „Zabezpečený hypertextový prenosový protokol“(HyperText Transport Protocol Secure) alebo „HTTPS“ je šifrovaná komunikácia a zabezpečené kanály prepojenia;

                        b)

                        „insolvenčný záznam“ je súbor informácií o insolvenčnom konaní jedného dlžníka uvedených v článku 24 nariadenia 2015/848, ktoré sa uverejňujú vo vnútroštátnych elektronických insolvenčných registroch a sprístupňujú prostredníctvom centrálneho elektronického verejného prístupového bodu (Európskeho portálu elektronickej justície), ako sa uvádza v článku 25 nariadenia (EÚ) 2015/848;

                        c)

                        „koncový bod insolvenčného registra členského štátu“ je zdroj informácií obsiahnutých v insolvenčnom zázname; Európsky portál elektronickej justície konzultuje koncový bod insolvenčného registra členského štátu, ktorý plní funkciu vlastníka týchto informácií a sprístupňuje požadované údaje;

                        d)

                        „vnútroštátne registračné číslo“ je registračné číslo, pod ktorým je právny subjekt zaregistrovaný v obchodnom registri alebo v porovnateľnom registri alebo, v prípade fyzických osôb, osobné identifikačné číslo alebo jeho ekvivalent;

                        e)

                        „nespochybniteľnosť pôvodu“ sú opatrenia poskytujúce dôkaz o integrite a dôkaz o pôvode údajov takými metódami, ako napríklad elektronická certifikácia, infraštruktúra verejných kľúčov a digitálne podpisy;

                        f)

                        „nespochybniteľnosť prijatia“ sú opatrenia poskytujúce pôvodcovi údajov dôkaz o prijatí údajov zamýšľaným príjemcom údajov takými metódami, ako napríklad elektronická certifikácia, infraštruktúra verejných kľúčov a digitálne podpisy;

                        g)

                        „platforma“ je centrálny systém vyhľadávania, ktorý je súčasťou portálu elektronickej justície;

                        h)

                        „registre“ sú insolvenčné registre podľa článku 24 nariadenia (EÚ) 2015/848;

                        i)

                        „prístupový protokol SOAP (Simple Object Access Protocol)“ je podľa noriem konzorcia World Wide Web špecifikácia protokolu zasielania správ na výmenu štruktúrovaných informácií pri realizácii webových služieb v počítačových sieťach;

                        j)

                        „webová služba“ je softvérový systém určený na podporu interoperabilnej vzájomnej komunikácie medzi zariadeniami v sieti; má rozhranie opísané vo formáte, ktorý zariadenia dokážu spracovať.

                  3.   Spôsoby komunikácie

            3.1.   Systém vzájomného prepojenia insolvenčných registrov využíva na účely vzájomného prepojenia registrov metódy elektronickej komunikácie založené na službách, ako sú webové služby alebo iné opakovane použiteľné infraštruktúry digitálnych služieb.
            3.2.   Komunikácia medzi portálom elektronickej justície a platformou a medzi koncovým bodom insolvenčného registra členského štátu a platformou musí byť vždy individuálna. Komunikácia smerujúca z platformy do registrov môže byť individuálna (s jedným registrom) alebo s viacerými registrami súčasne.
            4.   Komunikačné protokoly

            4.1.   Na komunikáciu medzi portálom, platformou, registrami a voliteľnými prístupovými bodmi sa používajú zabezpečené internetové protokoly, ako je HTTPS.
            4.2.   Na prenos štruktúrovaných údajov a metaúdajov sa používajú štandardné komunikačné protokoly, ako napríklad prístupový protokol SOAP.
            5.   Bezpečnostné normy

            Na účely komunikácie a šírenia informácií prostredníctvom systému vzájomného prepojenia insolvenčných registrov musia technické opatrenia zabezpečujúce minimálne bezpečnostné normy v oblasti informačných technológií zahŕňať:

                        a)

                        opatrenia na zabezpečenie dôvernosti informácií, a to aj prostredníctvom bezpečných kanálov (HTTPS);

                        b)

                        opatrenia na zabezpečenie integrity údajov počas ich výmeny;

                        c)

                        opatrenia na zabezpečenie nespochybniteľnosti pôvodu odosielateľa informácií v rámci systému vzájomného prepojenia insolvenčných registrov a nespochybniteľnosti doručenia informácií;

                        d)

                        opatrenia na zabezpečenie protokolovania bezpečnostných udalostí v súlade s uznávanými medzinárodnými odporúčaniami pre bezpečnostné normy v oblasti informačných technológií;

                        e)

                        opatrenia na zabezpečenie overovania a schvaľovania všetkých registrovaných používateľov a opatrenia na overenie totožnosti systémov pripojených na portál, platformu alebo registre v rámci systému vzájomného prepojenia insolvenčných registrov;

                        f)

                        opatrenia na ochranu proti automatizovaným vyhľadávaniam, ako je používanie modulu captcha, a kopírovaniu registrov, ako je obmedzenie výsledkov vyhľadávania z každého registra na maximálny počet.

                  6.   Údaje, ktoré sa vymieňajú medzi registrami a systémom vzájomného prepojenia insolvenčných registrov

            6.1.   Spoločný súbor informácií s rovnakou štruktúrou a druhmi pre všetky registre v členských štátoch sa označuje ako „základný insolvenčný záznam“.
            Každý členský štát môže základný insolvenčný záznam rozšíriť o osobitné informácie. Formát údajov z insolvenčného záznamu je založený na stanovenej špecifikácii rozhrania.
            6.2.   Výmena informácií zahŕňa aj správy potrebné na potvrdenie prijatia, protokolovanie a podávanie správ.
            7.   Štruktúra štandardného formátu správ

            Výmena informácií medzi registrami, platformou a portálom je založená na štandardných metódach štrukturácie údajov a má formu štandardného formátu správ typu, ako napríklad XML.
            8.   Údaje pre platformu

            8.1.   V súlade s požiadavkami na interoperabilitu musia byť služby každého registra jednotné a musia využívať rovnaké rozhranie, aby konzultujúca aplikácia, ako je portál elektronickej justície, komunikovala s jediným druhom rozhrania, ktoré zobrazuje spoločný súbor údajových prvkov. Tento prístup si vyžaduje, aby členské štáty zosúladili svoju internú štruktúru údajov tak, aby spĺňali špecifikácie rozhrania, ktoré poskytuje Komisia.
            8.2.   Na účely plnenia funkcií platformy sa poskytujú tieto údaje:

                        a)

                        údaje umožňujúce identifikáciu systémov, ktoré sú pripojené k platforme; tieto údaje by mohli pozostávať z adries URL na identifikáciu každého systému v rámci systému vzájomného prepojenia insolvenčných registrov;

                        b)

                        všetky ďalšie operačné údaje, ktoré sú nevyhnutné na to, aby mohla platforma zabezpečiť riadne a účinné fungovanie služby vyhľadávania a interoperabilitu registrov; tieto údaje môžu zahŕňať zoznamy kódov, referenčné údaje, glosáre a súvisiace preklady týchto metaúdajov, ako aj údaje o protokolovaní a podávaní správ.

                  8.3.   Údaje a metaúdaje, s ktorými sa v rámci platforma nakladá, sa spracúvajú a uchovávajú v súlade s bezpečnostnými normami uvedenými v bode 5 tejto prílohy.
            9.   Metódy fungovania systému a služby informačných technológií poskytované platformou

            9.1.   Na účely šírenia a výmeny informácií využíva systém túto technickú metódu fungovania:

                        a)

                        na to, aby platforma poskytovala správy v príslušnej jazykovej verzii, poskytuje artefakty referenčných údajov, ako sú zoznamy kódov, kontrolované slovníky a glosáre;

                        b)

                        termíny zo slovníkov a glosárov sa v prípade potreby preložia do úradných jazykov EÚ; ak je to možné, používajú sa uznávané normy a štandardizované správy.

                  9.2.   Komisia oznámi členským štátom podrobnosti týkajúce sa technickej metódy fungovania a realizácie služieb informačných technológií, ktoré platforma poskytuje.
            10.   Kritériá vyhľadávania

            10.1.   Pri vyhľadávaní prostredníctvom systému vzájomného prepojenia insolvenčných registrov sa musí zvoliť aspoň jedna krajina.
            10.2.   Portál poskytuje tieto harmonizované kritériá vyhľadávania:

                        a)

                        názov,

                        b)

                        národné registračné číslo

                  Tieto dve kritériá sa môžu použiť alternatívne a dodatočne.
            10.3.   Ďalšie kritériá vyhľadávania môžu byť k dispozícii na portáli.
            11.   Spôsoby platieb

            11.1.   V prípade dokumentov a údajov, za ktoré členské štáty účtujú poplatky a ktoré sú dostupné na portáli elektronickej justície prostredníctvom systému vzájomného prepojenia insolvenčných registrov, umožňuje systém používateľom zaplatiť online prostredníctvom všeobecne používaných platobných spôsobov, ako sú kreditné a debetné karty.
            11.2.   Systém môže takisto umožňovať alternatívne metódy online platieb, ako sú bankové prevody alebo virtuálne peňaženky (vklad).
            12.   Dostupnosť služieb

            12.1.   Časový rámec služieb je nepretržitý s mierou dostupnosti systému najmenej 98 % s výnimkou plánovanej údržby.
            12.2.   Členské štáty oznamujú Komisii činnosti údržby takto:

                        a)

                        päť pracovných dní vopred v prípade činností údržby, ktoré môžu spôsobiť nedostupnosť systému v dĺžke trvania najviac štyri hodiny;

                        b)

                        10 pracovných dní vopred v prípade činností údržby, ktoré môžu spôsobiť nedostupnosť v dĺžke trvania maximálne 12 hodín;

                        c)

                        30 pracovných dní vopred v prípade údržby infraštruktúry počítačovej miestnosti, ktorá môže spôsobiť nedostupnosť v dĺžke trvania maximálne šesť dní ročne.

                  Činnosti údržby sa podľa možnosti čo najviac plánujú mimo pracovného času (19:00 – 8:00 SEČ).
            12.3.   Ak členské štáty stanovili pravidelné týždenné termíny údržby, oznámia Komisii deň a čas plánovaných termínov údržby. Bez toho, aby boli dotknuté povinnosti uvedené v bode 12.2 písm. a) až c), ak systémy členských štátov prestanú byť dostupné počas uvedeného stanoveného termínu, členské štáty nemusia Komisii každý jednotlivý prípad oznamovať.
            12.4.   V prípade neočakávaného technického zlyhania systémov členských štátov, členské štáty bezodkladne informujú Komisiu o nedostupnosti svojho systému a o termíne predpokladaného obnovenia služby, ak je známy.
            12.5.   V prípade akejkoľvek zmeny, ktorá môže mať vplyv na pripojenie k centrálnej platforme, členský štát o nej vopred informuje Komisiu hneď, ako sú k dispozícii dostatočné technické podrobnosti súvisiace s touto zmenou.
            12.6.   V prípade neočakávaného zlyhania centrálnej platformy alebo portálu Komisia bezodkladne informuje členské štáty o nedostupnosti platformy alebo portálu a o termíne predpokladaného obnovenia služby, ak je známy.
            13.   Pravidlá transkripcie a transliterácie

            Každý členský štát uplatňuje svoje vnútroštátne normy týkajúce sa transkripcie, prepisu do latinského písma a transliterácie, pokiaľ ide o používanie špeciálnych znakov, vyhľadávané údaje a získané výsledky vyhľadávania.


title: Vykonávacie nariadenie Komisie (EÚ) 2019/1131 z 2. júla 2019, ktorým sa stanovuje colný nástroj na vykonávanie článku 14a nariadenia Európskeho parlamentu a Rady (EÚ) 2016/1036 a článku 24a nariadenia Európskeho parlamentu a Rady (EÚ) 2016/1037

text:
                  3.7.2019

                  SK

                  Úradný vestník Európskej únie

                  L 179/12

         VYKONÁVACIE NARIADENIE KOMISIE (EÚ) 2019/1131
         z 2. júla 2019,
         ktorým sa stanovuje colný nástroj na vykonávanie článku 14a nariadenia Európskeho parlamentu a Rady (EÚ) 2016/1036 a článku 24a nariadenia Európskeho parlamentu a Rady (EÚ) 2016/1037
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 14a ods. 1,
         so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2), a najmä na jeho článok 24a ods. 1,
         keďže:

                     (1)

                     Nariadením (EÚ) 2016/1036 a nariadením (EÚ) 2016/1037 sa umožňuje uplatňovať a vyberať antidumpingové a/alebo vyrovnávacie clo na určitý tovar na kontinentálnom šelfe členského štátu alebo vo výhradnej hospodárskej zóne, ktorú členský štát oznámil podľa Dohovoru Organizácie Spojených národov o morskom práve (3).

                     (2)

                     Ak sa dotknutý výrobok prinesie na umelý ostrov, pevné alebo plávajúce zariadenie alebo akúkoľvek inú štruktúru v kontinentálnom šelfe alebo vo výhradnej hospodárskej zóne členského štátu Únie z colného územia Únie, podľa nariadenia Európskeho parlamentu a Rady (EÚ) č. 952/2013 (4) sa vyžaduje, aby sa takýto výrobok deklaroval pred jeho odchodom prostredníctvom vyhlásenia o spätnom vývoze, oznámenia o spätnom vývoze alebo predbežného colného vyhlásenia o výstupe. S cieľom zabezpečiť, aby colné orgány mali k dispozícii informácie potrebné na určenie toho, či je splatné antidumpingové a/alebo vyrovnávacie clo, alebo na splnenie povinnosti týkajúcej sa registrácie dovozu a povinnosti podávať správy podľa článku 14 ods. 5, 5a, a 6 nariadenia (EÚ) 2016/1036 a článku 24 ods. 5, 5a a 6 nariadenia (EÚ) 2016/1037, by sa od príjemcu malo vyžadovať, aby podal vyhlásenie o prijatí príslušnému colnému orgánu členského štátu, na ktorom bolo prijaté vyhlásenie o spätnom vývoze alebo na ktorom bolo zaregistrované oznámenie o spätnom vývoze alebo predbežné colné vyhlásenie o výstupe, do 30 dní od prijatia dotknutého výrobku na umelom ostrove, pevnom alebo plávajúcom zariadení alebo akejkoľvek inej štruktúre v kontinentálnom šelfe alebo vo výhradnej hospodárskej zóne.

                     (3)

                     Ak sa dotknutý výrobok prinesie na umelý ostrov, pevné alebo plávajúce zariadenie alebo akúkoľvek inú štruktúru v kontinentálnom šelfe alebo vo výhradnej hospodárskej zóne členského štátu Únie priamo z územia mimo colného územia Únie, nemožno využiť nástroje stanovené v nariadení (EÚ) č. 952/2013. S cieľom zabezpečiť, aby colné orgány mali k dispozícii informácie potrebné na určenie toho, či je splatné antidumpingové a/alebo vyrovnávacie clo, alebo na splnenie povinnosti týkajúcej sa registrácie dovozu a povinnosti podávať správy podľa článku 14 ods. 5, 5a, a 6 nariadenia (EÚ) 2016/1036 a článku 24 ods. 5, 5a a 6 nariadenia (EÚ) 2016/1037, by príjemca mal dotknutý výrobok deklarovať podaním vyhlásenia o prijatí do 30 dní od prijatia dotknutého výrobku na umelom ostrove, pevnom alebo plávajúcom zariadení alebo akejkoľvek inej štruktúre v kontinentálnom šelfe alebo vo výhradnej hospodárskej zóne. Vyhlásenie by sa malo podávať príslušnému colnému orgánu členského štátu, ktorému kontinentálny šelf alebo výhradná hospodárska zóna patrí, keďže tento štát má najlepšie predpoklady na vykonanie kontrol.

                     (4)

                     Na zjednodušenie kontrol, ktoré majú podľa tohto nariadenia vykonávať colné orgány, by sa pojem dlžník mal vo všeobecnosti obmedziť na držiteľov licencií na obchodnú prevádzku na kontinentálnom šelfe a vo výhradnej hospodárskej zóne členských štátov, ktorí prijímajú dotknuté výrobky na umelom ostrove, pevnom alebo plávajúcom zariadení alebo akejkoľvek inej štruktúre v uvedenom kontinentálnom šelfe alebo v uvedenej výhradnej hospodárskej zóne bez ohľadu na miesto, z ktorého sa dotknutý výrobok prinesie. V osobitných situáciách však môžu byť dlžníkmi aj osoby iné ako držitelia licencií.

                     (5)

                     V prípadoch, ak je dotknutý výrobok pred dodaním na umelý ostrov, pevné alebo plávajúce zariadenie alebo akúkoľvek inú štruktúru v kontinentálnom šelfe alebo vo výhradnej hospodárskej zóne členského štátu Únie umiestnený do colného režimu aktívny zušľachťovací styk, je potrebné osobitné pravidlo, aby sa zabránilo možnému obchádzaniu antidumpingového a/alebo vyrovnávacieho cla.

                     (6)

                     S cieľom umožniť účinné fungovanie rámca stanoveného v tomto nariadení by sa mali uplatňovať príslušné postupy, ktoré sú už stanovené v nariadení (EÚ) č. 952/2013, pokiaľ ide o výpočet, oznámenie, vyberanie, vrátenie, odpustenie a zánik colného dlhu a poskytnutie záruky, a to v rozsahu, v akom sú pre toto nariadenie relevantné.

                     (7)

                     Keďže ustanovenia o colnej kontrole uvedené v nariadení (EÚ) č. 952/2013 sa neuplatňujú mimo colného územia Únie, je potrebné stanoviť osobitné pravidlá týkajúce sa colných kontrol v tomto nariadení.

                     (8)

                     S cieľom poskytnúť colným orgánom dostatočný čas na prípravu na spracovávanie vyhlásení o prijatí by sa uplatňovanie ustanovení tohto nariadenia malo odložiť.

                     (9)

                     Opatrenia stanovené v tomto nariadení sú v súlade so stanoviskom výboru uvedeného v článku 15 ods. 1 nariadenia (EÚ) 2016/1036 a článku 25 ods. 1 nariadenia (EÚ) 2016/1037,

               PRIJALA TOTO NARIADENIE:

            Článok 1
            Predmet úpravy
            Týmto nariadením sa stanovujú podmienky pre vyberanie antidumpingového a/alebo vyrovnávacieho cla na výrobky prinesené na umelý ostrov, pevné alebo plávajúce zariadenie alebo akúkoľvek inú štruktúru v kontinentálnom šelfe alebo vo výhradnej hospodárskej zóne členského štátu, ako aj postupy týkajúce sa oznamovania a deklarovania takýchto výrobkov a platby takéhoto cla, ak sa na uvedené výrobky vzťahuje ktorýkoľvek z týchto aktov:

                        a)

                        oznámenie o začatí antidumpingového alebo antisubvenčného prešetrovania;

                        b)

                        vykonávacie nariadenie Komisie, ktorým sa zavádza registrácia dovozu;

                        c)

                        vykonávacie nariadenie Komisie, ktorým sa ukladá dočasné alebo konečné antidumpingové alebo vyrovnávacie clo.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.

                        „colné orgány“ sú colné správy členských štátov zodpovedné za uplatňovanie tohto nariadenia a colných predpisov podľa vymedzenia v článku 5 bode 2 nariadenia (EÚ) č. 952/2013;

                        2.

                        „kontinentálny šelf“ je kontinentálny šelf podľa vymedzenia v Dohovore Organizácie Spojených národov o morskom práve;

                        3.

                        „výhradná hospodárska zóna“ je výhradná hospodárska zóna podľa vymedzenia v Dohovore Organizácie Spojených národov o morskom práve, ktorú členský štát vyhlásil za výhradnú hospodársku zónu v súlade s Dohovorom Organizácie Spojených národov o morskom práve;

                        4.

                        „dotknutý výrobok“ je tovar, na ktorý sa vzťahuje ktorýkoľvek z týchto aktov:

                                    a)

                                    oznámenie o začatí antidumpingového alebo antisubvenčného prešetrovania;

                                    b)

                                    vykonávacie nariadenie Komisie, ktorým sa zavádza registrácia dovozu;

                                    c)

                                    vykonávacie nariadenie Komisie, ktorým sa ukladá dočasné alebo konečné antidumpingové alebo vyrovnávacie clo;

                        5.

                        „vyhlásenie o prijatí“ je úkon, ktorým príjemca v predpísanej forme a predpísaným spôsobom informuje o prijatí dotknutých výrobkov na umelom ostrove, pevnom alebo plávajúcom zariadení alebo akejkoľvek inej štruktúre v kontinentálnom šelfe alebo vo výhradnej hospodárskej zóne členského štátu; obsahuje údajové prvky potrebné na výber splatnej sumy antidumpingového cla a/alebo vyrovnávacieho cla alebo na podávanie správ a/alebo registráciu v súlade s aktom uvedeným v článku 1 písm. a) alebo b);

                        6.

                        „dlh“ je povinnosť osoby zaplatiť sumu antidumpingového a/alebo vyrovnávacieho cla, ktorá sa vzťahuje na dotknutý výrobok;

                        7.

                        „príjemca“ je osoba, ktorá je držiteľom licencie alebo povolenia na vykonávanie podnikateľskej činnosti na kontinentálnom šelfe alebo vo výhradnej hospodárskej zóne členského štátu a prijíma alebo zariadila prijatie dotknutého výrobku na umelom ostrove, pevnom alebo plávajúcom zariadení alebo akejkoľvek inej štruktúre v uvedenom kontinentálnom šelfe alebo v uvedenej výhradnej hospodárskej zóne;

                        8.

                        „dlžník“ je každá osoba zodpovedná za dlh.

            Článok 3
            Podanie vyhlásenia o prijatí

               1.   Príjemca deklaruje prijatie dotknutého výrobku na umelom ostrove, pevnom alebo plávajúcom zariadení alebo akejkoľvek inej štruktúre v kontinentálnom šelfe alebo vo výhradnej hospodárskej zóne členského štátu prostredníctvom vyhlásenia o prijatí.

               2.   Vyhlásenie o prijatí sa podáva bezodkladne a najneskôr do 30 dní od prijatia dotknutého výrobku technikami elektronického spracovania údajov týmto colným orgánom:

                           a)

                           ak je dotknutý výrobok prinesený z colného územia Únie, colnému orgánu členského štátu, ktorý prijal vyhlásenie o spätnom vývoze alebo ktorý zaregistroval oznámenie o spätnom vývoze alebo predbežné colné vyhlásenie o výstupe;

                           b)

                           ak dotknutý výrobok nie je prinesený z colného územia Únie, colnému orgánu členského štátu, ktorému kontinentálny šelf alebo výhradná hospodárska zóna patrí.

               3.   Vyhlásenie o prijatí obsahuje údajové prvky stanovené v časti I prílohy a prikladajú sa k nemu dokumenty na podporu týchto údajových prvkov.

               4.   Colný orgán môže povoliť, aby sa vyhlásenie o prijatí podalo inak ako technikami elektronického spracovania údajov. V takom prípade príjemca predloží tlačivo v papierovej podobe stanovené v časti II prílohy, a to v origináli a jednej kópii spolu s dokumentmi na podporu údajových prvkov uvedených v tlačive. Colný orgán si originál ponechá. Kópiu colný orgán vráti príjemcovi po tom, ako vyhlásenie o prijatí zaregistruje a potvrdí jeho prijatie.

               5.   Členské štáty použijú informácie uvedené vo vyhlásení o prijatí na splnenie svojich povinností týkajúcich sa registrácie dovozu podľa článku 14 ods. 5 a 5a nariadenia (EÚ) 2016/1036 a podľa článku 24 ods. 5 a 5a nariadenia (EÚ) 2016/1037, ako aj na účely povinnosti podávať správy Komisii podľa článku 14 ods. 6 nariadenia (EÚ) 2016/1036 a článku 24 ods. 6 nariadenia (EÚ) 2016/1037.

            Článok 4
            Dlh

               1.   Dlh vzniká:

                           a)

                           podaním vyhlásenia o spätnom vývoze, oznámenia o spätnom vývoze alebo predbežného colného vyhlásenia o výstupe dotknutého výrobku, vrátane zušľachteného výrobku získaného z dotknutého výrobku v colnom režime aktívny zušľachťovací styk podľa nariadenia (EÚ) č. 952/2013, ktorý sa má priniesť na umelý ostrov, pevné alebo plávajúce zariadenie alebo akúkoľvek inú štruktúru v kontinentálnom šelfe alebo vo výhradnej hospodárskej zóne členského štátu z colného územia Únie;

                           b)

                           prijatím dotknutého výrobku prineseného z územia mimo colného územia Únie na umelom ostrove, pevnom alebo plávajúcom zariadení alebo akejkoľvek inej štruktúre v kontinentálnom šelfe alebo vo výhradnej hospodárskej zóne členského štátu.

               2.   V prípadoch uvedených v odseku 1 písm. a) dlh vzniká v čase prijatia vyhlásenia o spätnom vývoze alebo v čase registrácie oznámenia o spätnom vývoze alebo predbežného colného vyhlásenia o výstupe.
               V prípadoch uvedených v odseku 1 písm. b) dlh vzniká v čase prijatia dotknutých výrobkov.

               3.   Dlžníkom je príjemca.
               Ak sa vyhlásenie o spätnom vývoze, oznámenie o spätnom vývoze alebo predbežné colné vyhlásenie o výstupe uvedené v odseku 1 písm. a) alebo vyhlásenie o prijatí uvedené v odseku 4 vyhotoví na základe informácií, ktoré vedú k tomu, že sa buď celá suma antidumpingového a/alebo vyrovnávacieho cla, alebo jej časť nevyberie, potom osoba, ktorá poskytla informácie potrebné na vyhotovenie vyhlásenia alebo oznámenia a ktorá vedela alebo vzhľadom na okolnosti mala vedieť, že tieto informácie nie sú pravdivé, je takisto dlžníkom.
               Ak je za zaplatenie sumy antidumpingového a/alebo vyrovnávacieho cla, ktorá zodpovedá jednému dlhu, zodpovedných niekoľko osôb, sú tieto osoby spoločne a nerozdielne zodpovedné za platbu uvedenej sumy.

               4.   Vyhlásenie o prijatí podáva príjemca bezodkladne a najneskôr do 30 dní od prijatia dotknutého výrobku. Uplatňuje sa článok 3 ods. 2, 3 a 4.

               5.   Na účely uplatňovania odseku 1 písm. a) sa vo vyhlásení o spätnom vývoze, oznámení o spätnom vývoze alebo predbežnom colnom vyhlásení o výstupe uvedú informácie o kontinentálnom šelfe alebo výhradnej hospodárskej zóne členského štátu, do ktorých sa má dotknutý výrobok priniesť, a to použitím príslušného doplnkového referenčného kódu, ako sa vymedzuje v údajovom prvku 2/3 v hlave II bode 2 prílohy B k vykonávaciemu nariadeniu Komisie (EÚ) 2015/2447 (5).

               6.   Dlh vzniká buď v mieste, kde sa podáva vyhlásenie o prijatí, alebo ak toto vyhlásenie nebolo podané v súlade s článkom 3 ods. 2 alebo článkom 4 ods. 4, v mieste, kde sa vyhlásenie malo podať.

            Článok 5
            Výpočet sumy antidumpingového a/alebo vyrovnávacieho cla

               1.   Suma splatného antidumpingového a/alebo vyrovnávacieho cla sa určí primerane na základe pravidiel nariadenia (EÚ) č. 952/2013 pre výpočet splatného dovozného cla, ktoré sa vzťahovali na daný dotknutý výrobok v čase, keď dlh súvisiaci s dotknutým výrobkom vznikol.

               2.   Ak bol dotknutý výrobok umiestnený do colného režimu aktívny zušľachťovací styk, ako sa uvádza v nariadení (EÚ) č. 952/2013, výpočet dlhu súvisiaceho so zušľachtenými výrobkami získanými z dotknutého výrobku, ktoré sú spätne vyvezené na kontinentálny šelf alebo do výhradnej hospodárskej zóny členského štátu, sa určí na základe nomenklatúrneho zatriedenia, colnej hodnoty, množstva, povahy a pôvodu dotknutého výrobku umiestneného do colného režimu aktívny zušľachťovací styk v čase prijatia colného vyhlásenia týkajúceho sa dotknutého výrobku.

            Článok 6
            Oznámenie, vyberanie, platenie, vrátenie, odpustenie a zánik dlhu a poskytnutie záruky
            Na účely oznámenia, vyberania, platenia, vrátenia, odpustenia a zániku dlhu a poskytnutia záruky sa primerane uplatňujú príslušné ustanovenia kapitol 2, 3 a 4 hlavy III nariadenia (EÚ) č. 952/2013.

            Článok 7
            Kontroly zo strany colných orgánov

               1.   Colné orgány môžu preskúmať dotknutý výrobok a/alebo odobrať vzorky, ak je to ešte možné, overiť presnosť a úplnosť informácií uvedených vo vyhlásení o spätnom vývoze, v oznámení o spätnom vývoze, predbežnom colnom vyhlásení o výstupe alebo vo vyhlásení o prijatí a overiť existenciu, pravosť, presnosť a platnosť všetkých podporných dokladov.

               2.   Colné orgány môžu preskúmať účtovné záznamy dlžníka a iné záznamy súvisiace s operáciami týkajúcimi sa dotknutého výrobku alebo s predchádzajúcimi alebo následnými obchodnými operáciami s týmito výrobkami.

               3.   Ak existuje dôkaz o tom, že niektorá osoba nesplnila niektorú z povinností stanovených v tomto nariadení, colné orgány môžu preskúmať účtovné záznamy tejto osoby a iné záznamy súvisiace s operáciami týkajúcimi sa dotknutého výrobku alebo s predchádzajúcimi alebo následnými obchodnými operáciami s týmito výrobkami.

               4.   Kontroly a preskúmania uvedené v odsekoch 1, 2 a 3 je možné vykonať v priestoroch držiteľa tovaru alebo jeho zástupcu alebo akejkoľvek inej osoby, ktorá sa obchodne priamo alebo nepriamo podieľa na uvedených operáciách, alebo v priestoroch akejkoľvek inej osoby, ktorá má na obchodné účely v držbe tieto doklady a údaje.

            Článok 8
            Uchovávanie dokladov a iných informácií a poplatky a náklady
            Na uchovávanie dokladov a iných informácií sa primerane uplatňuje článok 51 nariadenia (EÚ) č. 952/2013.
            Na poplatky a náklady sa primerane uplatňuje článok 52 nariadenia (EÚ) č. 952/2013.

            Článok 9
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od uplynutia štyroch mesiacov odo dňa jeho uverejnenia.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. júla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 176, 30.6.2016, s. 21.

            (2)  Ú. v. EÚ L 176, 30.6.2016, s. 55.

            (3)  Ú. v. ES L 179, 23.6.1998, s. 3.

            (4)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            (5)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).

            PRÍLOHA

               VYHLÁSENIE O PRIJATÍ

            ČASŤ I

               Údajové prvky

            Príjemca podáva elektronické vyhlásenie o prijatí, ktoré obsahuje tieto údajové prvky:

                        1.

                        Meno, adresu a číslo EORI príjemcu

                        2.

                        Opis deklarovaného dotknutého výrobku, kód komodity – kód TARIC a doplnkový kód TARIC (ak sa uplatňuje), hrubú a čistú hmotnosť, množstvo vyjadrené v doplnkovej jednotke (ak sa uplatňuje), kód krajiny pôvodu a/alebo prípadne kód krajiny odoslania (1)

                        3.

                        Príslušný členský štát (pozri článok 3 ods. 2 a článok 4 ods. 4)

                        4.

                        Číslo nariadenia(-í) alebo oznámenia(-í) o začatí prešetrovania alebo konania uplatniteľných na toto vyhlásenie
                        Uplatniteľné opatrenie:

                                    —

                                    štatistiky na účely antidumpingových alebo vyrovnávacích ciel

                                    —

                                    oznámenie o začatí prešetrovania alebo konania

                                    —

                                    registrácia

                                    —

                                    predbežné antidumpingové clo

                                    —

                                    predbežné vyrovnávacie clo

                                    —

                                    konečné antidumpingové clo

                                    —

                                    konečné vyrovnávacie clo

                        5.

                        Čistú frankocenu na hranici kontinentálneho šelfu alebo výhradnej hospodárskej zóny

                        6.

                        Výpočet sumy predbežného a/alebo konečného antidumpingového a/alebo vyrovnávacieho cla, ak sa uplatňuje

                        7.

                        Dátum prijatia dotknutého výrobku, a ak sa uplatňuje, MRN

                        8.

                        Predložené doklady, osvedčenia a povolenia, dodatočné údaje (v prípade predaja dotknutého výrobku sa priloží faktúra)

                        9.

                        Dátum, meno a podpis príjemcu

                  Colné orgány môžu povoliť poskytnutie týchto údajových prvkov bez použitia techník elektronického spracovania údajov. V takom prípade príjemca použije tlačivo v papierovej podobe „Vyhlásenie o prijatí“, uvedené ďalej.
            ČASŤ II

               Tlačivo

            Text obrazu

               EURÓPSKA ÚNIA
               Vyhlásenie o prijatí
               [Články 3 a 4 vykonávacieho nariadenia Komisie (EÚ) 2019/1131, z 2. júla 2019, ktorým sa stanovuje colný nástroj na vykonávanie článku 14a nariadenia Európskeho parlamentu a Rady (EÚ) 2016/1036 a článku 24a nariadenia Európskeho parlamentu a Rady (EÚ) 2016/1037]
               Originál
               pre príslušné colné orgány
               1. Identifikačné číslo príjemcu (meno, adresa a číslo EORI príjemcu)
               2. Deklarovaný dotknutý výrobok
               Kód komodity – kód TARIC (a ak sa uplatňuje, doplnkový kód TARIC)
               Kód krajiny pôvodu a/alebo kód krajiny odoslania (ak sa uplatňuje) (1)
               Hrubá a čistá hmotnosť
               Množstvo vyjadrené v doplnkovej jednotke (ak sa uplatňuje)
               Opis dotknutého výrobku
               3. Príslušný členský štát (pozri článok 3 ods. 2 a článok 4 ods. 4)
               4. Číslo nariadenia(-í) alebo oznámenia(-í) o začatí prešetrovania alebo konania uplatniteľných na toto vyhlásenie
               Uplatniteľné opatrenie (zaškrtnite):
               štatistiky na účely antidumpingových alebo vyrovnávacích ciel
               oznámenie o začatí prešetrovania alebo konania
               registrácia
               predbežné antidumpingové clo
               predbežné vyrovnávacie clo
               konečné antidumpingové clo
               konečné vyrovnávacie clo
               5. Čistá frankocena na hranici kontinentálneho šelfu alebo výhradnej hospodárskej zóny

            Text obrazu

               ORIGINÁL
               6. Výpočet sumy antidumpingového a/alebo vyrovnávacieho cla, ak sa uplatňuje
               7. Dátum prijatia dotknutého výrobku, a ak sa uplatňuje, MRN
               8. Predložené doklady, osvedčenia a povolenia, dodatočné údaje (v prípade predaja dotknutého výrobku sa priloží faktúra)
               9. Dátum Meno príjemcu Podpis príjemcu
               (1) Ak sa antidumpingové alebo antisubvenčné opatrenia po prešetrovaní obchádzania rozšírili na výrobky odosielané z inej krajiny, ako je krajina dotknutá opatreniami.
               VYHRADENÉ PRE COLNÉ ORGÁNY
               Poznámky príslušných colných orgánov členského štátu
               Dátum prijatia vyhlásenia o prijatí a registračné číslo
               Faktúra na uplatnenie zníženej sadzby cla alebo záväzku (zaškrtnite)
               Spĺňa minimálnu dovoznú cenu stanovenú ako hranica na zníženie/oslobodenie od antidumpingového/vyrovnávacieho cla (zaškrtnite)
               Iné poznámky
               Dátum Meno Podpis Pečiatka/Adresa

               Poznámka:

            Text na kópii vyhlásenia o prijatí znie:

               „Kópia
               pre príjemcu“.

               (1)  Ak sa antidumpingové alebo antisubvenčné opatrenia po prešetrovaní obchádzania rozšírili na výrobky odosielané z inej krajiny, ako je krajina dotknutá opatreniami.